Az arvernusoké az egyik legerősebb gall törzs volt. Legnagyobb városuk Gergovia volt (a mai Clermont-Ferrand közelében). Eredetileg az ő törzsük volt talán a legnagyobb hatalmú a gallok között az i. e. 3. és 2. század fordulóján, Luernios királyuk (törzsfőjük) alatt. A fiát, Bituitust azonban i. e. 123-ban a rómaiak legyőzték, és az arvernusok hatalma a haeduusokra és a sequanusokra szállt át.